Encyklopedista (Diderotova Encyklopédia)

Encyklopedisti boli francúzski osvieteneckí myslitelia, filozofi, ktorí sa podieľali na príprave a publikovaní Encyclopédie ou Dictionnaire raisonné des sciences, des arts et des métiers (Encyclopédie alebo Racionálneho slovníka vied, umení a remesiel).. „1. hist. v 18. stor. jeden z autorov (spolutvorca) svetoznámej francúzskej encyklopédie“ V širšom význame ide o prívržencov filozofických názorov, ktoré Encyklopédia reprezentovala.

Encyklopédia začala vychádzať v roku 1751, do roku 1772 bol hlavný organizátor Denis Diderot spolu s Jeanom le Rond d’Alembertom. Encyklopedisti nemali jednotné filozofické a politické názory, ich spoločným znakom bola náklonnosť spoločenskému pokroku, kritika despotizmus a feudálneho útlaku a snaha oslobodiť myslenie od povier a dogiem. Sú charakterizovaní ako predstavitelia osvietenstva, hoci množstvo autorov, ich rôznorodosť, pestrosť názorov a nevyrovnanosť článkov ich znemožňujú jednoducho kategorizovať. Ich účasť na tvorbe Encyklopédie poukazuje na vieru v ľudský pokrok.

Niektorí z encyklopedistov sa neskôr preslávili, prípadne editovali vlastné práce, množstvo sa ale do širšieho povedomia nedostalo. Najviac článkov (takmer štvrtinu Encyklopédie) napísal Louis de Jaucourt. Ďalšími encyklopedistami boli napr. Montesquieu, Jean-Jacques Rousseau, Voltaire, Claude Adrien Helvétius, Paul Heinrich Dietrich von Holbach, Julien Offray de La Mettrie a Etienne Bonnot de Condillac.

 Referencie 

Kategória:Encyklopedisti
Kategória:Osvietenstvo